Albert Einstein citati

* "Ja nemam neke posebne talente. Samo sam jako radoznao."
	+ Pismo Carlu Seeligu (11. ožujka 1952.), zabilježeno u *Einstein Archives 39-013*

* "Kad čovjek sjedi jedan sat s lijepom djevojkom, to vam se čini kao minuta. Ali neka sjedi jednu minutu na vrućoj peći - to je duže od jednog sata: To je relativnost."
	+ Objašnjenje koje je dao Albert Einstein svojoj tajnici Heleni Dukas; citirano u knjizi Jamesa B. Simpsona *Best Quotes of '54, '55, ‘56* (1957.); citirano u knjizi Alice Calaprice *Expandable Quotable Einstein* (2005.)

* "Masa i energija su različite pojave jedne te iste stvari – i to je nešto potpuno neobično za prosječni um."
	+ Iz knjige *Atomic Physics* (1948.), izdao J. Arthur Rank Organisation, Ltd.

* "Mašta je važnija od znanja."
	+ U razgovoru s Georgeom Sylvesterom Viereckom *What Life Means to Einstein* (u novinama *The Saturday Evening Post*, 26. listopada 1929.)

* “Moj politički ideal je demokracija. Poštujmo svakog čovjeka kao biće i ne pravimo ni od koga idola.”
	+ Citirano u eseju "Mein Weltbild" (1931.)

* "Najvažnija ljudska težnja je težnja za moralnošću u našem djelovanju. Naša unutrašnja ravnoteža, čak i naša egzistencija ovisi o tome. Jedino moralnost u našem djelovanju može dati ljepotu i dostojanstvo u našem životu."
	+ Citirano u knjizi Helene Dukas i Banesha Hoffmanna *Albert Einstein, The Human Side: New Glimpses From His Archives* (1979.)

* \*"Nepostojanost stava postaje nepostojanost karaktera."
	+ Govor koji je Albert Einstein održao u siječnju 1939., u čast Thomasu Mannu, koji je primio Einsteinovu nagradu, koju je dala Židovska zajednica. Citat je zabilježen u knjizi *Einstein Lived Here*, koju je napisao Abraham Pais (1994.), strana 214.

* "Ne činite nikad ništa što se protivi vašoj savjesti, pa čak ako to od vas i država traži."
	+ Citirano u knjizi Virgila Henshawa *Albert Einstein : Philosopher Scientist* (1949.), izdao Paul A. Schilpp.

* "Ne znam kojim će se oružjem voditi treći svjetski rat, ali znam da će se četvrti voditi kolcima i kamenjem."
	+ Citirano u razgovoru s Alfredom Wernerom; izdato u *Liberal Judaism 16* (travanj-svibanj 1949.), 12. *Einstein Archive 30-1104*; i citirano u knjizi *The New Quotable Einstein* koju je napisao Alice Calaprice (2005.), strana 173.

* "Pokušaj rađe da budeš čovjek od vrijednosti, nego čovjek od uspjeha."
	+ U razgovoru s Williamom Millerom, citirano u časopisu *Life* (2. svibnja 1955.)

* "Poštovanje autoriteta bez razmišljanja, najveći je neprijatelj istini."
	+ izvorno: *Autoritätsdusel ist der größte Feind der Wahrheit.*
		- U pismu Jostu Winteleru (1901.), citirano prema *The Private Lives of Albert Einstein*, knjizi autora Rogera Highfielda i Paula Cartera (1993.), str. 79.

* "Savršenstvo sredstava i zbrka ciljeva čini se, po mom mišljenju, obilježavaju naše doba."
	+ Iz znanstvene emisije *The Common Language of Science* (London, 28. rujna 1941). Citat je zabilježen i u *Advancement of Science* (London, Vol. 2, No. 5) i u članku: *Ideas and Opinions* (1954.).

* "Sretan čovjek je isuviše zadovoljan sadašnjošću da bi se previše bavio budućnošću."
	+ *"Moji budući planovi"*, esej napisan sa 17 godina za školski ispit, 18. rujna, 1896. *The Collected Papers of Albert Einstein Vol. 1 (1987) Doc. 22*

* "Važno je da nikad ne prestaneš s pitanjima; znatiželja ima svoj vlastiti razlog postojanja."
	+ U razgovoru s Williamom Millerom, citirano u časopisu *Life* (2. svibnja 1955.)

* "Život je poput vožnje bicikla. Da bi održao ravnotežu, moraš biti stalno u kretanju."
	+ Iz pisma njegovom sinu Eduardu (5. veljače 1930.), što je zapisano u knjizi Waltera Isaacsona: *Einstein: His Life and Universe* (2007.), strana 367.

* "Ako je **A** uspjeh u životu, tada je **A** jednako **X** plus **Y** plus **Z**. **X** je rad, **Y** je igra, a **Z** je držati jezik za zubima."
* "Ako nešto ne možeš objasniti na jednostavan način onda to ne razumiješ dovoljno dobro."
* "Ako želite da djeca budu pametna, čitajte im bajke. Ako želite da budu još pametnija, čitajte im još bajki."

* "Čudo je da je znatiželja preživjela službeno obrazovanje."

* "Država je stvorena za čovjeka, a ne čovjek za državu."

* "Intuicija je sveti poklon, dok je razum vjerni sluga. Stvorili smo društvo koje veliča slugu i zaboravilo je na poklon."

* "Lakše je razbiti atom nego predrasude."
* "Ludost: raditi istu stvar iznova više puta i očekivati drugačije rezultate."

* "Mir se ne može održavati silom; može se postići samo razumijevanjem."

* "Najvažnije za znanstvenika nisu njegove diplome, niti broj godina njegovog znanstvenog rada, pa niti iskustvo, nego posve jednostavno – njegova intuicija."
* "Ne možemo riješiti probleme na isti način na koji smo ih stvorili."
* "Nemojte slušat što govore već gledajte što rade."
* "Nije da sam ja tako pametan nego samo ostajem s problemima duže i upornije."
* "Nikad do otkrića nisam došao isključivo racionalnim razmišljanjem."

* "Onaj koji nikad nije pogriješio nikada nije pokušao nešto novo."

* "Pametan čovjek rješava probleme. Mudar ih izbjegava."

* "Samo su dvije stvari beskonačne, svemir i ljudska glupost. Za svemir nisam baš siguran."
* "Sila je oduvijek privlačila ljude niska morala, i vjerujem da – bez izuzetka – genijalne tirane nasljeđuju nitkovi."
* "Sretan čovjek je isuviše zadovoljan sadašnjošću da bi se previše bavio budućnošću."
* "Svaka budala može nešto znati. Cilj je razumjeti."
* "Svijet je opasno mjesto za život, ne zbog ljudi koji su zli, već zbog dobrih ljudi koji ništa ne poduzimaju."

* "Šteta što nisam bolje znao matematiku."

* "Um je poput padobrana - funkcionira jedino ako je otvoren."
* "U moralnosti nema ničeg božanskog, to je posve ljudska stvar."
* "U sredini svake poteškoće leži neka prilika."

* "Večer u kojoj se svi prisutni posve slažu izgubljena je."

* "Znanost je prelijepa stvar kada ne moraš zarađivati za život od nje."